РЕПУБЛИКА БЪЛГАРИЯ

Министерство на земеделието

****ОБЛАСТНА ДИРЕКЦИЯ "ЗЕМЕДЕЛИЕ "-гр. ВИДИН**

3700 ВИДИН, ул. “Рибарска” №12, ет.2, тел: 094/601 488,факс:094/601 489, e-mail:odzg\_vidin@mzh.government.bg

**УСЛОВИЯ, РЕД И ТАКСИ**

**ЗА ПОВТОРНО ИЗПОЛЗВАНЕ НА ИНФОРМАЦИЯ В ОД“ЗЕМЕДЕЛИЕ“ – ВИДИН**

 Повторно използване на информация от обществения сектор се предоставя при условията и по реда на Закона за достъп до обществена информация /ЗДОИ/ и съгласно Вътрешните правила на ОД „Земеделие” – Видин.

1. **Подаване на искане за повторно използване на информация от обществения сектор**

 Информацията от обществения сектор се предоставя за повторно използване след постъпило писмено искане. Искането се счита за писмено и в случаите, когато е направено по електронен път на адреса на електронната поща по чл. 15, ал. 1, т. 4 от ЗДОИ или на портала по чл. 15г от ЗДОИ.

 Писменото искане се подава:

 - в деловодството на ОД“Земеделие“-Видин

 - в съответната общинска служба по земеделие

 - по електронен път на електронната поща на ОД“Земеделие“-Видин или на електронната поща на съответната общинска служба по земеделие /ел.адресите са публикувани на интернет страницата на ОД“Земеделие“-Видин /

 - по електронен път, чрез системата за сигурно електронно връчване, достъпна на следния линк: <https://edelivery.egov.bg/>

 - чрез Платформата за достъп до обществена информация (поддържана от администрация на Министерски съвет) достъпна на следния линк: <https://pitay.government.bg/>

 Когато искането е подадено по електронен път, се отговаря също по електронен път. В този случай потвърждаване на получаването на отговора не се изисква.

**2. Срокове за разглеждане на исканията за повторно използване на обществена информация**

Директорът наОД „Земеделие” – Видин или наачалникът на съответната Общинска служба по земеделие разглежда искането в 14-дневен срок от постъпването му и взема решение за предоставяне или за отказ за предоставяне на информация за повторно използване, което се съобщава на заявителя.

В случаите, когато искането за повторно използване на информация от обществения сектор се характеризира със сложност и изисква повече време за предоставянето й, срокът може да бъде удължен до14 дни. В този случай на заявителя се изпраща съобщение за необходимото време за предоставяне на информацията в срок до14 дни от постъпване на искането.

 В случаите, когато поисканата информация има значение за определен период от време, тя се предоставя в разумен срок, в който информацията не е загубила своето актуално значение.

**3. Предоставяне на информация от обществения сектор за повторно използване** Информация от обществения сектор се предоставя за повторно използване безплатно или след заплащане на такса, която не може да надхвърля материалните разходи по възпроизвеждането и предоставянето й.

 Разходите се заплащат по нормативите, определени за предоставяне на обществена информация в Наредба № Н-1/07.03.2022г. на Министерство на финансите.

**4. Отказ за предоставяне на информация от обществения сектор за повторно използване**

Отказът за предоставяне на информация от обществения сектор за повторно използване се мотивира и съдържа фактическото и правното основание за отказ, датата на вземане на решението и реда за неговото обжалване.

В случаите, когато закон забранява предоставянето на поисканата информация или искането не отговаря на условията по чл. 41е от ЗДОИ също може да се направи отказ.

Отказите за предоставяне на информация от обществения сектор за повторно използване подлежат на обжалване пред съответния административен съд по реда на Административно-процесуалния кодекс.

*31.01.2023г.*